Koordinate: 54°6′42″N 1°34′55″W﻿ / ﻿54.11167°N 1.58194°W﻿ / 54.11167; -1.58194

**Opatija Fountains** u blizini Alfielda engleske regije Yorkshire i Humber, Engleska (Ujedinjeno Kraljevstvo), je ruina cistercinskog samostana iz 1132. godine. Ona je jedna od najvećih i najbolje sačuvanih cistercitskih građevina u Engleskoj, a spojena je s Kraljevskim vodenim prakom Studley čineći kulturni spomenik koji je upisan na UNESCO-v popis mjesta svjetske baštine u Europi 1986. godine.

Povijest
--------

Ruine opatije Fountains s jugaRuine opatije Fountains s juga

Opatija Fountains je osnovana 1132. godine nakon zavade i pobune u Opatiji sv. Djevice Marije u Yorku nakon čega je 13 svećenika napustilo York jer nisu uspjeli ustanoviti izvorna monaška pravila sv. Benedikta iz 6. stoljeća. Zaštitio ih je nadbiskup Yorka Thurstan, koji im je dodijelio parcelu uz rijeku Skell za novu opatiju. Oni su podnijeli zahtjev za prijem u cistercitski red i započeli izgradnju opatije Fountains.

Opatija se prostire na oko 2 km² i djelovala je 407 godina, dok je u duhu anglikanske protestantske reforme nije dao zatvoriti engleski kralj Henrik VIII. Opatijsko zemljište je kralj prodao 1540. godine londonskom trgovcu Richardu Greshamu.

Danas njome upravlja Nacionalno vijeće za upravljanje engleskom baštinom, a portirska kuća uz crkvu je pretvorena u Muzej povijesti opatije i njenih opata.

Arhitektura
-----------

Opatija je izgrađena od lokalnog kamena u strogom cistercitskom planu koji se tijekom stoljeća prilagođavao i mijenjao. Građevine su orijentirane osi crkva - rijeka Skell s klaustrom na jugu i trobrodnom opatskom kućom i ćelijama na istočnom putu. Paralelno sa zapadnim putom je golema nadsvođena građevina koja se proteže preko rijeke, a služila je kao skladište ispod spavaonice, a na jugozapadnom dijelu je imala toalet, točno iznad rijeke.

Neobičnost plana je kuhinja između refektorija, dnevnog boravka (*pisalis*) i previjališta iznad rijeke desno, spojena s gostinjskim sobama. Produljeni kor crkve započeo je opat John iz Yorka (1203.-11.), a nastavio je njegov nasljednik John iz Kenta (1220.-47.) u duhu istočnog transepta pred-gotičke Durhamske katedrale. Opat Hubby (1494.-1526.) je netom prije ukidanja opatije dao izgraditi toranj na sjevernom dijelu sjevernog transepta.

* Plan opatijePlan opatije
* Lukovi crkve iznutraLukovi crkve iznutra
* Pogled iz klaustra na toranjPogled iz klaustra na toranj
* Grb opatije u muzejuGrb opatije u muzeju
* Opatski refektorijOpatski refektorij

Vanjske veze
------------

***Fountains Abbey*** na Wikimedijinoj ostavi

* Službena stranica Opatije Fountains ()

| * p
* r
* u
Svjetska baština Ujedinjenog Kraljevstva |
| --- |
| Engleska | Grad Bath •  Palača Blenheim •  Katedrala u Canterburyju s Opatijom sv. Augustina i Crkvom sv. Martina  •  Rudarsko područje Cornwalla i Zapadnog Devona •  Mlinovi doline Derwent •  Durhamski zamak i katedrala •  Hadrijanov zid (Granice Rimskog Carstva) •  Korito Ironbridgea  •  Jurska obala  •  Kraljevski botanički vrtovi u Kewu •  Liverpool  •  Greenwich  •  Saltaire  •  Stonehenge i Avebury s pripadajućim arheološkim lokalitetima  •  Kraljevski park Studley i Opatija Fountains  •  Londonski toranj  •  Westminsterska palača, Westminsterska opatija i Crkva sv. Margarete u Westminsteru | Zastava UK |
| Škotska | Edinburgh, stari i novi grad •  Antoninov zid (Granice Rimskog Carstva) • Forth Bridge • Neolitski Orkney •  New Lanark  •  St. Kilda |
| Wales | Industrijski krajolik Blaenavona •  Zamkovi i gradske zidine kralja Edwarda u Gwyneddu •  Akvedukt Pontcysyllte |
| Sjeverna Irska | Prolaz divova |
| Gibraltar | Gorhamova špilja |
| Prekomorski teritoriji | Tristan da Cunha (Otok Gough i Nepristupačni otok)  •  Hendersonov otok (Pitcairnovo otočje)  •  St. George (Bermudi) |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 173026705
* LCCN: n85373849

 |